**Emlékeztető**

az MTA-BME OCD Kutatócsoport **2017. szeptember 25**-i szakmai műhelytalálkozóról

Időtartam: 2017. szeptember 25. 15:00 – 17:00

Helyszín: \*BME Q\* \*épület A szárny\* Biszterszky terem (I. emelet 139.)

Jelen voltak:

* Dr. Benedek András
* Jáki László
* Dobozy Gyöngyi
* Nagy Endre László
* Dr. Bars Ruth
* Horváth Cz. János
* Sik Dávid
* Szommer Sándor
* Kerényi Kata
* Feketéné Dr. Szakos Éva

Kimentette magát:

* Dr. Molnár György
* Pap Dalma
* Biró Kinga

Az ülés Dr. Benedek András professzor, kutatócsoport vezető tájékoztatójával veszi kezdetét:
-       Az MTA kutatócsoporti honlap jeltolmács fordítása elkészült és hozzáférhető.
-       Az MTA-BME OCD Kutatócsoportunk honlapja új tartalmakkal gazdagodott („Események”, „Képzés” rovat, „Kutatási eredmények”, „Közleményeink”)
-       Kiemeli 3 angol nyelvű könyvfejezet, 7 lektorált cikk, 9 egyéb közlemény megjelenését, valamint 16 konferencia előadás megtartását a Kutatócsoport tevékenységéből.
-       Befejezéséhez közeledik a kutatócsoport első éves munkájáról készített, több mint 60 oldalas jelentés elkészítése.
-       Összesen 5 képzés valósult meg a projekthez kapcsolódóan.
-       November 3-ra tervezzük a következő konferenciát.
-       Elkészült és benyújtás előtt áll az OCD pedagógus továbbképzés akkreditációs dokumentációja.
-       Két doktorandusz kutatása kapcsolódik a projekthez (Papp Dalma és Bíró Kinga)
-       A jövőbeli tervek között: Kéthavonta hosszabb megbeszélésekre lesz szükség.
-       A Mikrotartalom adatbázis csoport élére kéri Horváth Cz. Jánost, az Akkreditációs csoport élére Feketéné Dr. Szakos Évát.
-       Keretrendszerünkbe eddig 60-70 pedagógus kapcsolódott be, jelenleg 8 intézményből. Várható még többek között a Don Bosco Szakiskola belépése.
-       Fontos, hogy a megjelenő publikációknál legyen feltűntetve az MTA projekttámogatása.
-       Az iskolák mit profitálhatnak a közreműködéssel? Kiemeli, hogy a kecskeméti partneriskola egyértelműen a projekt mögé állt Dobozy Gyöngyi vezetésével.
-       A színvonalas mikrotartalmakért díjak kiosztását tervezzük, illetve más ötleteket várunk.
Hozzászólások:
-       Jáki László szerint a pedagógusaik a heti 22-26 órás óraterhelésük miatt a kiégés felé sodródnak.
-       Dr. Benedek András kiemeli, hogy a kutatócsoport képviselői, illetve az OCD pedagógus-továbbképzések helybe mennek az iskolákhoz.
-       Nagy Endre javasolja, hogy a pedagógusok belső motivációját kellene mozgósítani. A gyerekek élvezik az innovatív órákat.
-       Dobozy Gyöngyi: iskolájukban 3-4 fő közgazdasági tárgyakat oktató tanár hiányával küszködnek. Naponta este 6-ig tanítanak. Egy kis mag ennek ellenére akár tankönyvírásra is vállalkozna. A tananyag egyre nő, az óraszámok pedig csökkennek.
-       Horváth Cz. János: Ha a jó ötletet támogatók elérnék a kritikus tömeget, akkor egyre többen csatlakoznának. Továbblépés lenne, ha műhelyértekezletek keretében mi magunk állítanánk elő mikrotartalmakat.
-       Benedek András szerint az igazgatókat kellene megnyerni. Aki bekapcsolódott a képzésünkbe, az fejezze is be azt! A Moddle-ban szükség lenne egy visszacsatolásra is. Felkéri Feketéné Dr. Szakos Évát az OCD képzés akkreditációs folyamatának ismertetésére.
-       Feketéné Dr. Szakos Éva: Az elkészült, 31 oldalas dokumentáció véglegesítése folyik. Többféle képzésszervezési mód végiggondolása után a „folyamatba ágyazott” képzési forma kimunkálása mellett döntöttek. Kéri az érintett oktatók további közreműködését.
-       Nagy Endre javasolja, hogy az iskolák a honlapjukon jelenítsék meg a projekt híreit és az iskola közreműködését.
-       Dr. Benedek András az eddigi képzések zárását és a bizonyítványok kiosztását a november 3-i konferencia keretében tervezi.
-       Szommer Sándor a Mechatronikai Szakgimnázium képviseletében felajánlja a közreműködésüket.
-       Dr. Benedek András kifejezi a vidéki és határon túli iskolák felé való nyitás szándékát. Érdemes lenne megosztani a tapasztalatokat, hogy melyik iskola hogyan jutott el a tanulókhoz.
-       Dobozy Gyöngyi ismerteti, hogy az ő iskolájukban milyen saját felmérést készítettek, és hogy hasznosítani tudták az elkészített mikrotartalmakat a tanulók vizsgákra történő felkészítésében. A kollégái által készített mikrotartalmaknak a címkézése is megtörtént.
-       Kerényi Kata a Zöld Kakas iskola képviseletében felajánlja az együttműködésüket.

Dr. Benedek András felvázolja a további terveket: a honlap dinamikusabbá tétele új funkciókkal; további tanári attitűd kérdőívek kitöltetése; az akkreditált képzési program formálódása; további írások megjelenése a Közleményekben; a projektben közreműködő iskolák számának növelése; a Bíró Kinga doktorandusz által végzett doktori kutatás keretében diák attitűd kérdőív is készülni fog; módszertani útmutató kimunkálása szükséges a címkézéshez; okos telefonos applikáció készítésének távlati terve. 2018 április 18-án MTA konferencia a Kutatócsoport részvételével.

Dr. Bars Ruth beszámol a nemzetközi automatizálási IFAC konferencián való részvételéről, amelynek fókuszába a jövő tudósainak a felkészítése, illetve a szociális rendszerek irányába történő nyitás került interaktív és távoktatásos módszerekkel. Felhívta a figyelmet egy új folyóirat, a Journal of Systhematic Controlling indulására.
A linkeket hozzáférhetővé tette írásos beszámolójában.

A műhelytalálkozó zárása 17 órakor.

Az Emlékeztetőt készítette: Feketéné Dr. Szakos Éva